ચીન બાદ ભારત દુનિયાનો બીજો એવો દેશ છે જે ઈરાન સાથે ભારે માત્રામાં તેલ આયાત કરે છે. અમેરિકાએ ભારતને એક વિચિત્ર મુશ્કેલીમાં મૂકી દીધુ છે. ભારતે ઈરાનને વચન આપી દીધુ છે કે તે તેલ આયાત હજુ 25 ટકા સુધી વધારશે. ભારત તરફથી આ વચન તે સમયે કરવામાં આવ્યુ હતુ જ્યારે ફેબ્રુઆરીમાં ઈરાનના રાષ્ટ્રપતિ હસન રુહાની ભારતના પ્રવાસે આવ્યા હતા. બુધવારે અમેરિકી વિદેશ વિભાગના અધિકારી તરફથી પણ સ્પષ્ટ કરવામાં આવ્યુ હતુ કે ભારતે ઈરાન પર લાગેલા અમેરિકી પ્રતિબંધોનું પાલન કરવુ પડશે અને તેલ આયાત ચાર નવેમ્બર સુધી ઝીરો કરવી પડશે. વિદેશ મંત્રાલય તરફથી આ અંગે કહેવામાં આવ્યુ છે કે આ નિવેદન માત્ર ભારત માટે નહિ પરંતુ બાકીના બધા દેશો માટે છે.